સંઘના અધ્યક્ષ એવું માને છે કે કાયદો ઘડીને અયોધ્યામાં મંદિર નિર્મિત થઈ શકશે પણ આ કાર્ય એટલું આસાન નથી. ભાજપ પાસે લોકસભામાં બહુમત છે તેમાં કોઈ શંકા નથી અને નીચલા ગૃહમાં તે આવો કાયદો સરળતાથી પસાર કરાવી શકવા સમર્થ છે પરંતુ રાજ્યસભામાં એનડીએ પાસે બહુમત નથી. આ ઉપરાંત એનડીએના જ જેડીયુ જેવા પક્ષો આવા કોઈપણ કાયદાનો વિરોધ કરી રહ્યા છે ત્યારે રાજ્યસભામાં આના માટેનો કાયદો પસાર થાય તેવી સંભાવના ઓછી દેખાય છે. સંસદની મંજૂરી પછી પણ રાષ્ટ્રપતિની બહાલી બાદ જ કોઈપણ કાયદાની અમલવારી થાય છે.